ທ່ານໂອບາມາ ຮ້ອງຂໍໃຫ້ ສະພາຮັບຜ່ານ ແຜນການ ສ້າງວຽກເຮັດງານທຳ
ປະທານາທິບໍດີໂອບາມາ ຮຽກຮ້ອງໃຫ້ ລັດຖະສະພາ ຮັບຮອງ ເອົາຮ່າງກົດໝາຍ ສ້າງວຽກເຮັດງານທຳ ມູນຄ່າ 450 ພັນລ້ານ.
ປະທານາທິບໍດີບາຣັກໂອບາມາຮຽກຮ້ອງໃຫ້ສະມາຊິກລັດຖະສະພາສະຫະລັດຮັບຜ່ານແຜນ ການສ້າງວຽກເຮັດງານທຳທີ່ມີມູນຄ່າເກືອບ 450 ພັນລ້ານໂດລາ ຊຶ່ງປະກອບດ້ວຍການຕັດ ພາສີແລະການໃຊ້ຈ່າຍຂອງລັດຖະບານ ປະທານາທິບໍດີໂອບາມາໄດ້ຖະແຫຼງກ່ຽວກັບຮ່າງກົດໝາຍສ້າງວຽກເຮັດງານທຳໃຫ້ແກ່ຊາວ ອະເມຣິກັນ ຕໍ່ໜ້າກອງປະຊຸມຄົບຄະນະຂອງລັດຖະສະພາສະຫະລັດ ໃນຕອນແລງຂອງວັນ ພະຫັດວານນີ້ ທ່ານເວົ້າວ່າ ສະຫະລັດພວມຕົກຢູ່ໃນວິກິດການແຫ່ງຊາດແລະຮຽກຮ້ອງໃຫ້ ອົາມາດຕະການໃນທັນທີ ເພື່ອຟື້ນຟູເສດຖະກິດແລະປັບປຸງຊີວິດການເປັນຢູ່ຂອງປະຊາຊົນ ໃນລະຫວ່າງການກ່າວຄຳປາໄສທາງໂທລະພາບນັ້ນ ທ່ານໂອບາມາໄດ້ຮຽກຮ້ອງໃຫ້ຢຸດເຊົາ ການເມືອງແບບຝ່າຍດຽວໂດຍເອີ້ນວ່າ ມັນເປັນລະຄອນການເມືອງ ແລະຮຽກຮ້ອງໃຫ້ບັນ ດາສະມາຊິກສະພາ ດຳເນີນບາດກ້າວຕ່າງໆເພື່ອຊ່ອຍເສີມສ້າງເສດຖະກິດ ທ່ານໂອບາມາກ່າວວ່າຂໍ້ສະເໜີຂອງທ່ານຈະຫຼຸດພາສີໃຫ້ພວກຄົນງານແລະທຸລະກິດຕ່າງໆ ແລະນຳໄປສູ່ການສ້າງວຽກເຮັດງານທຳ ສຳລັບພວກກຳມະກອນກໍ່ສ້າງ ພວກນາຍຄູ ແລະ ຊາວອະເມຣິກັນຈຸອື່ນໆ ຮ່າງກົດໝາຍສະບັບນີ້ ແມ່ນຮວມທັງຂໍ້ລິເລີ່ມທີ່ຈະວ່າຈ້າງຄົນເຂົ້າ ເຮັດວຽກເພື່ອສ້ອມແປງ ແລະປັບປຸງໃຫ້ທັນສະໄໝຖະໜົນຫົນທາງ ທາງລົດໄຟ ສະໜາມ ບິນ ຄອງນໍ້າ ແລະໂຮງຮຽນຢ່າງນ້ອຍ 35,000 ແຫ່ງ ປະທານາທິບໍດີກ່າວວ່າ ນອກນັ້ນຮ່າງກົດໝາຍສະບັບນີ້ຍັງຕັດພາສີໃຫ້ແກ່ບັນດາບໍລິສັດ ທີ່ວ່າຈ້າງພວກຄົນງານທີ່ໄດ້ຫວ່າງງານມາເປັນເວລາດົນນານ ແລະຕັດພາສີເງິນເດືອນລົງ ໃຫ້ເຫຼືອເຄິ່ງນຶ່ງ ສຳລັບຊາວອະເມຣິກັນທີ່ເຮັດວຽກເຮັດການແລະທຸກໆທຸລະກິດຂະໜາດ ນ້ອຍ ໂຕເລກເມື່ອໄວໆມານີ້ສະແດງໃຫ້ເຫັນວ່າ ການສ້າງວຽກເຮັດງານທຳໄດ້ຕົກຢູ່ໃນສະພາບ ບໍ່ໄປບໍ່ມາ ຂະນະທີ່ມີຄວາມວິຕົກກັງວົນເພີ່ມຂຶ້ນ ກ່ຽວກັບຄວາມເປັນໄປໄດ້ ໃນການທີ່ຈະ ເກີດສະພາບເສດຖະກິດຕົກຕໍ່າຮອບສອງ